02011D0850 — DA — 17.12.2011 — 000.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

►B KOMMISSIONENS GENNEMFØRELSESAFGØRELSE af 12. december 2011 om de nærmere regler for Europa-Parlamentets og Rådets direktiv 2004/107/EF og 2008/50/EF om gensidig udveksling af information og rapportering om luftkvaliteten (meddelt under nummer K(2011) 9068) (2011/850/EU) (EUT L 335 af 17.12.2011, s. 86)





Berigtiget ved:









▼B

KOMMISSIONENS GENNEMFØRELSESAFGØRELSE

af 12. december 2011

om de nærmere regler for Europa-Parlamentets og Rådets direktiv 2004/107/EF og 2008/50/EF om gensidig udveksling af information og rapportering om luftkvaliteten

(meddelt under nummer K(2011) 9068)

(2011/850/EU)







KAPITEL I

ALMINDELIGE BESTEMMELSER

Artikel 1

Formål

I denne afgørelse fastsættes gennemførelsesbestemmelserne for direktiv 2004/107/EF og 2008/50/EF for så vidt angår:

a) medlemsstaternes forpligtelse til at rapportere om vurderingen og styringen af luftkvaliteten

b) medlemsstaternes gensidige udveksling af oplysninger om net og stationer, og luftkvalitetsmålingerne fra de stationer, der er udvalgt af medlemsstaterne med henblik på den gensidige udveksling fra eksisterende stationer.

Artikel 2

Definitioner

Ud over definitionerne i artikel 2 i direktiv 2004/107/EF, artikel 3 i direktiv 2007/2/EF og artikel 2 i og bilag VII til direktiv 2008/50/EF forstås i dette direktiv ved:

1) »station« : et sted, hvor der foretages målinger eller udtages prøver på et eller flere prøveudtagningspunkter inden for et område på ca. 100 m2

2) »net« : en organisatorisk struktur, der foretager vurdering af luftkvaliteten via måling på en eller flere stationer

3) »målekonfiguration« : de tekniske faciliteter, der anvendes til måling af et forurenende stof eller en af dets forbindelser på en given station

4) »måledata« : oplysninger om koncentrationen af eller depositionsniveauet for et bestemt forurenende stof opnået ved hjælp af målinger

5) »modelberegningsdata« : oplysninger om koncentrationen af eller depositionsniveauet for et bestemt forurenende stof opnået ved hjælp af numerisk simulering af fysisk realitet

6) »objektive estimeringsdata« : oplysninger om koncentrationen af eller depositionsniveauet for et bestemt forurenende stof opnået ved hjælp af ekspertanalyse og kan omfatte anvendelse af statistiske værktøjer

7) »primære data« : oplysninger om koncentrationen af eller depositionsniveauet for et bestemt forurenende stof ved højeste tidsopløsning omfattet af denne afgørelse

8) »primære ajourførte vurderingsdata« : primære data indsamlet med den hyppighed, der passer til vurderingsmetoden for hvert enkelt forurenende stof, og som straks gøres tilgængelige for offentligheden

9) »luftkvalitetsportalen« : et websted (med datalageret), som Kommissionen bistået af Det Europæiske Miljøagentur forvalter, og hvor der findes oplysninger vedrørende gennemførelsen af denne afgørelse

10) »datalager« : et informationssystem tilknyttet luftkvalitetsportalen og forvaltet af Det Europæiske Miljøagentur med luftkvalitetsoplysninger og -data, der meddeles via medlemsstaternes nationale datarapporterings- og –udvekslingsknudepunkter

11) »datatype« : en deskriptor, hvorved lignende data, der kan anvendes til forskellige formål, kategoriseres som anført i bilag II, del A, til denne afgørelse

12) »miljømålsætning« : en luftkvalitetsmålsætning, der enten skal nås inden for en given periode, eller i givet fald over en given periode eller på sigt som fastsat i direktiv 2004/107/EF og 2008/50/EF.







KAPITEL II

FÆLLES BESTEMMELSER FOR DATAMEDDELELSESFORLØBET OG FOR KVALITETSKONTROL

Artikel 3

Luftkvalitetsportalen og datalageret

1. Bistået af Det Europæiske Miljøagentur opretter Kommissionen et datalager og gør det tilgængeligt gennem luftkvalitetsportalen (i det følgende benævnt »portalen«).

2. Medlemsstaterne indkoder i henhold til artikel 5 de oplysninger, der anvendes til rapportering og gensidig udveksling af oplysninger, i datalageret.

3. Det Europæiske Miljøagentur forvalter datalageret.

4. Offentligheden har gratis adgang til datalageret.

5. Hver medlemsstat udpeger en eller flere ansvarlige til på medlemsstatens vegne at indkode de rapporterede og udvekslede oplysninger i datalageret. Kun de udpegede personer kan indkode de oplysninger, der skal rapporteres eller udveksles.

6. Medlemsstaterne meddeler Kommissionen navnet på den eller de personer, der er omhandlet i stk. 5.

Artikel 4

Indkodning af oplysninger

Bistået af Det Europæiske Miljøagentur anfører Kommissionen på portalen en standardiseret maskinlæsbar beskrivelse af, hvordan medlemsstaterne indkoder de i afgørelsen krævede oplysninger.

Artikel 5

Indkodningsproceduren

1. Medlemsstaterne indkoder i datalageret de oplysninger, der kræves i henhold til datakravene i bilag I, del A. Et elektronisk værktøj behandler automatisk oplysningerne.

2. Værktøjet i stk. 1 udfører følgende funktioner:

a) tjekker, om oplysningerne er sammenhængende

b) tjekker de primære data, hvad angår de specifikke datakvalitetsmålsætninger i bilag IV til direktiv 2004/107/EF og i bilag I til direktiv 2008/50/EF

c) aggregerer de primære data i henhold til reglerne i bilag I til denne afgørelse og bilag VII og XI til direktiv 2008/50/EF.

3. Når der gives adgang til aggregerede data i henhold til artikel 6-14, genereres de ved hjælp af værktøjet omhandlet i stk. 1.

4. Kommissionen bekræfter modtagelsen af oplysningerne.

5. Hvis en medlemsstat vil ajourføre oplysninger, beskriver den forskellen mellem de ajourførte og oprindelige oplysninger og grundene til ajourføringen, når den giver adgang til de ajourførte oplysninger i datalageret.

Kommissionen bekræfter modtagelsen af de ajourførte oplysninger. Efter denne bekræftelse anses de ajourførte oplysninger for officielle oplysninger.







KAPITEL III

ADGANG TIL MEDLEMSSTATERNES OPLYSNINGER OM LUFTKVALITET

Artikel 6

Zoner og bymæssige områder

1. I henhold til proceduren i artikel 5 meddeler medlemsstaterne de oplysninger, der er anført i bilag II, del B, om afgrænsning og typer af zoner og bymæssige områder, der er fastlagt i henhold til artikel 3 i direktiv 2004/107/EF og artikel 4 i direktiv 2008/50/EF, og hvor vurderingen og styringen af luftkvaliteten foretages det følgende kalenderår.

Oplysningerne skal ligeledes angive, om der er indrømmet udsættelse af frister og undtagelse fra forpligtelser for zoner og bymæssige områder i henhold til artikel 22 i direktiv 2008/50/EF.

2. Medlemsstaterne meddeler Kommissionen oplysningerne i stk. 1 senest den 31. december i hvert kalenderår. Medlemsstaterne kan angive, at der ikke er sket ændringer i de tidligere meddelte oplysninger.

3. Foretager medlemsstaterne ændringer i zoners og bymæssige områders afgrænsning og type, meddeler de Kommissionen dette senest ni måneder efter det kalenderårs afslutning, hvor ændringerne blev foretaget.

Artikel 7

Vurderingsordning

1. Efter proceduren i artikel 5 meddeler medlemsstaterne oplysningerne i bilag II, del C, om den vurderingsordning, der skal anvendes det følgende kalenderår for hvert forurenende stof i de enkelte zoner og bymæssige områder i henhold til artikel 4 i direktiv 2004/107/EF og artikel 5 og 9 i direktiv 2008/50/EF.

2. Medlemsstaterne meddeler Kommissionen oplysningerne i stk. 1 senest den 31. december hvert kalenderår. Medlemsstaterne kan angive, at der ikke er sket ændringer i de tidligere meddelte oplysninger.

Artikel 8

Metoder til påvisning og fraregning af overskridelser, der kan tilskrives naturlige kilder eller sand- eller saltspredning om vinteren

1. Efter proceduren i artikel 5 meddeler medlemsstaterne de i bilag II, del D, anførte oplysninger om, hvilke metoder de har brugt til at påvise og fraregne overskridelser, der kan tilskrives naturlige kilder eller sand- eller saltspredning om vinteren i henhold til artikel 20 og 21 i direktiv 2008/50/EF.

2. Medlemsstaterne meddeler Kommissionen oplysningerne i stk. 1 for et helt kalenderår senest ni måneder efter hvert kalenderårs afslutning.

Artikel 9

Vurderingsmetoder

1. Efter proceduren i artikel 5 meddeler medlemsstaterne oplysningerne i bilag II, del D, om de anvendte vurderingsmetoders kvalitet og sporbarhed.

2. Medlemsstaterne meddeler Kommissionen oplysningerne i stk. 1 for et helt kalenderår senest ni måneder efter hvert kalenderårs afslutning.

3. Når faste målinger er obligatoriske i bestemte zoner eller bymæssige områder i henhold til artikel 4 i direktiv 2004/107/EF og artikel 6, 9 og artikel 10, stk. 6, i direktiv 2008/50/EF, omfatter oplysningerne mindst følgende:

a) målekonfigurationen

b) påvisning af ækvivalens, hvis der ikke anvendes en referencemetode

c) prøvetagningsstedets placering, en beskrivelse heraf og dets klassificering

d) dokumentation for datakvalitet.

4. Når der anvendes indikative målinger i bestemte zoner eller bymæssige områder i henhold til artikel 4 i direktiv 2004/107/EF og artikel 6, 9 og artikel 10, stk. 6, i direktiv 2008/50/EF, omfatter oplysningerne mindst følgende:

a) den anvendte målemetode

b) prøvetagningsstederne og det dækkede område

c) valideringsmetoden

d) dokumentation for datakvalitet.

5. Når der anvendes modelberegninger i bestemte zoner eller bymæssige områder i henhold til artikel 4 i direktiv 2004/107/EF og artikel 6 og 9 i direktiv 2008/50/EF, omfatter oplysningerne mindst følgende:

a) en beskrivelse af modelberegningssystemet og input heri

b) modelvalideringen gennem målinger

c) det dækkede område

d) dokumentation for datakvalitet.

6. Når der anvendes objektiv estimering i bestemte zoner eller bymæssige områder i henhold til artikel 4 i direktiv 2004/107/EF og artikel 6 og 9 i direktiv 2008/50/EF, omfatter oplysningerne mindst følgende:

a) en beskrivelse af estimeringsmetoden

b) dokumentation for datakvalitet.

7. Medlemsstaterne stiller oplysningerne i bilag II, del D, til rådighed om de anvendte vurderingsmetoders kvalitet og sporbarhed for de net og stationer, som medlemsstaterne har udvalgt med henblik på gensidig udveksling af oplysninger som omhandlet i artikel 1, liltra b), for forurenende stoffer anført i bilag I, del B, og — hvis de foreligger — for de yderligere forurenende stoffer anført i bilag I, del C, og for de supplerende forurenende stoffer anført på portalen til dette formål. Stk. 1-6 i denne artikel gælder for udvekslingen af oplysninger.

Artikel 10

Primære validerede vurderingsdata og primære ajourførte vurderingsdata

1. Efter proceduren i artikel 5 meddeler medlemsstaterne de i bilag II, del E, anførte oplysninger om primære validerede vurderingsdata for alle de prøvetagningssteder, hvor der indsamles måledata med henblik på vurderingen som angivet af medlemsstaterne i henhold til artikel 9 for de forurenende stoffer, der er anført i bilag I, del B og C.

Hvis der i bestemte zoner eller bymæssige områder anvendes modelberegninger, meddeler medlemsstaterne oplysningerne i bilag II, del E, med den højest mulige tidsopløsning.

2. De primære validerede vurderingsdata meddeles Kommissionen for et helt kalenderår som fuldstændige tidsserier senest ni måneder efter hvert kalenderårs afslutning.

3. Hvis medlemsstaterne anvender den mulighed, der er omhandlet i artikel 20, stk. 2, og artikel 21, stk. 3, i direktiv 2008/50/EF, meddeler de oplysninger om kvantificeringen af bidraget fra naturlige kilder i henhold til artikel 20, stk. 1, i direktiv 2008/50/EF eller fra sand- og saltspredning på vejene om vinteren i henhold til artikel 21, stk. 1 og 2, i direktiv 2008/50/EF.

Oplysningerne skal omfatte:

a) fraregningens rumlige udstrækning

b) mængden af de primære validerede vurderingsdata, der meddeles i henhold til stk. 1 ovenfor, der kan tilskrives naturlige kilder eller sand- og saltspredning om vinteren

c) resultaterne af anvendelsen af de metoder, der er meddelt i henhold til artikel 8.

4. Medlemsstaterne meddeler ligeledes oplysningerne i bilag II, del E, om de anvendte vurderingsmetoders kvalitet og sporbarhed for de net og stationer, som medlemsstaterne har udvalgt med henblik på gensidig udveksling af oplysninger som omhandlet i artikel 1, litra b), for forurenende stoffer anført i bilag I, del B, og — hvis de foreligger — for de yderligere forurenende stoffer anført i bilag I, del C, og for supplerende forurenende stoffer anført på portalen til dette formål.

5. Medlemsstaterne meddeler ligeledes oplysningerne i bilag II, del E, om de primære validerede vurderingsdata for de net og stationer, som medlemsstaterne har udvalgt med henblik på gensidig udveksling af oplysninger som omhandlet i artikel 1, litra b), for forurenende stoffer anført i bilag I, del B, og — hvis de foreligger — for de yderligere forurenende stoffer anført i bilag I, del C, og for supplerende forurenende stoffer anført på portalen til dette formål. Stk. 2 og 3 gælder for udvekslingen af oplysninger.

6. De primære ajourførte vurderingsdata meddeles Kommissionen i henhold til stk. 4 på et foreløbigt grundlag med en hyppighed, der er tilpasset hvert forurenende stofs vurderingsmetode og inden for en rimelig tidsfrist, efter offentligheden har fået adgang til oplysningerne i henhold til artikel 26 i direktiv 2008/50/EF for de forurenende stoffer, der er angivet til dette formål i bilag I, del B.

Oplysningerne skal omfatte:

a) vurderede koncentrationsniveauer

b) en angivelse af kvalitetskontrollens status.

7. De primære ajourførte oplysninger, der er meddelt i henhold til stk. 4, skal være sammenhængende med de oplysninger, der er meddelt i henhold til artikel 6, 7 og 9.

8. Medlemsstaterne kan ajourføre de primære ajourførte vurderingsdata, der er meddelt i henhold til stk. 4, efter yderligere kvalitetskontrol. De ajourførte oplysninger erstatter de oprindelige oplysninger, og deres status skal klart angives

Artikel 11

Aggregerede validerede vurderingsdata

1. Det i artikel 5, stk. 1, omhandlede værktøj genererer oplysningerne anført i bilag II, del F, om aggregerede validerede vurderingsdata på basis af medlemsstaternes oplysninger om primære validerede vurderingsdata i henhold til artikel 10.

2. For forurenende stoffer omfattet af obligatoriske overvågningskrav består de af værktøjet genererede oplysninger af aggregerede målte koncentrationsniveauer for alle prøvetagningssteder, hvor medlemsstaterne skal meddele oplysninger i henhold til artikel 9, stk. 3, litra c).

3. For forurenende stoffer med definerede miljømålsætninger består de af værktøjet genererede oplysninger af koncentrationsniveauer udtrykt i den måleenhed, som passer til de definerede miljømålsætninger i bilag I, del B; de omfatter:

a) årsgennemsnittet, hvis der er fastsat et mål eller en grænseværdi for årsgennemsnittet

b) det samlede antal timer med overskridelse, hvis der er fastsat en timegrænseværdi

c) det samlede antal dage med overskridelse, hvis der er fastsat en dagsgrænseværdi, eller 90,4-percentilen for PM10 i dette særlige tilfælde, hvor der anvendes stikprøvemålinger i stedet for kontinuerlige målinger

d) det samlede antal dage med overskridelser, hvor der er fastsat en daglig maksimal 8-timersmiddelværdi eller en grænseværdi

e) AOT40 som defineret i bilag VII, del A, til direktiv 2008/50/EF i tilfælde af ozonmålværdi for beskyttelse af plantevæksten

f) indikatoren for gennemsnitlig eksponering i tilfælde af mål for reduktion af PM2,5-eksponering og forpligtelse vedrørende eksponeringskoncentrationen.

Artikel 12

Opfyldelse af miljømålsætninger

1. Efter proceduren i artikel 5 meddeler medlemsstaterne oplysningerne i bilag II, del G, om opnåelsen af de miljømålsætninger, der er fastsat i direktiv 2004/107/EF og 2008/50/EF.

2. Oplysningerne i stk. 1 meddeles Kommissionen for et helt kalenderår senest ni måneder efter hvert kalenderårs afslutning.

Oplysningerne skal omfatte følgende:

a) en erklæring om opfyldelse af alle miljømålsætninger i hver specifik zone eller bymæssigt område, herunder oplysninger om overskridelse af den gældende tolerancemargen

b) i givet fald en erklæring om, at overskridelsen i zonen kan tilskrives naturlige kilder

c) i givet fald en erklæring om, at overskridelsen af en PM10-luftkvalitetsmålsætning i zonen eller det bymæssige område skyldes ophvirvling af partikler som følge af sand- eller saltspredning på vejene

d) oplysninger om opfyldelse af forpligtelsen vedrørende PM2,5-eksponeringskoncentrationen.

3. Hvis der er sket en overskridelse, angives der også oplysninger om det område, hvor overskridelsen fandt sted, og antallet af eksponerede personer.

4. De meddelte oplysninger skal være kohærente med zoneafgrænsningen meddelt i henhold til artikel 6 for et og samme kalenderår og de aggregerede validerede vurderingsdata meddelt i henhold til artikel 11.

Artikel 13

Luftkvalitetsplaner

1. Efter proceduren i artikel 5 meddeler medlemsstaterne oplysningerne i bilag II, del H, I, J og K om luftkvalitetsplaner som fastsat i artikel 23 i direktiv 2008/50/EF, herunder:

a) de obligatoriske elementer af luftkvalitetsplanen som anført i henhold til artikel 23 i direktiv 2008/50/EF i bilag XV, del A, til direktiv 2008/50/EF

b) henvisninger til, hvor offentligheden kan få adgang til regelmæssigt ajourførte oplysninger om gennemførelsen af luftkvalitetsplanerne.

2. Oplysningerne meddeles omgående Kommissionen, dog senest to år efter udløbet af det år, hvor den første overskridelse blev registreret.

Artikel 14

Foranstaltninger til opfyldelse af målværdierne i direktiv 2004/107/EF

1. Efter proceduren i artikel 5 meddeler medlemsstaterne oplysningerne i bilag II, del K, om foranstaltninger med henblik på at opfylde målværdierne som krævet i henhold til artikel 5, stk. 2, i direktiv 2004/107/EF.

2. Oplysningerne meddeles Kommissionen senest to år efter udløbet af det år, hvor overskridelsen, der udløste foranstaltningen, blev registreret.







KAPITEL IV

OVERGANGSBESTEMMELSE OG AFSLUTTENDE BESTEMMELSER

Artikel 15

Ophævelse

Beslutning 2004/224/EF og 2004/461/EF ophæves med virkning fra den 1. januar 2014.

Artikel 16

Anvendelse

1. Denne afgørelse anvendes fra den 1. januar 2014.

2. Som undtagelse fra stk. 1 meddeler medlemsstaterne de oplysninger, der kræves i henhold til artikel 6 og 7, første gang senest den 31. december 2013.

Artikel 17

Adressater

Denne afgørelse er rettet til medlemsstaterne.









BILAG I

A) Datakrav

1) Tid

Alle henvisninger til tid anføres i henhold til ISO-standard 8601:2004(E) ved at anvende det udvidede format (YYYY-MM-DDThh:mm:ss ± hh:mm), der indeholder oplysning om forskellen i forhold til GMT.

Tidsstemplet henviser til måleperiodens slutning.

2) Antal cifre og afrunding

Data bør meddeles med samme antal cifre, hvormed de anvendes i overvågningsnettet.

Afrunding skal være det allersidste trin i enhver beregning, dvs. umiddelbart inden sammenligningen af resultatet med miljømålsætningen og må kun foretaget én gang. Systemet vil i givet fald automatisk foretage afrunding af meddelte data efter de officielle afrundingsregler.

3) Ækvivalens

Når der anvendes mere end en vurderingsmetode ved en specifik placering, bør der ved datameddelelse anvendes den vurderingsmetode, der viser laveste usikkerhed på det givne sted.

4) Standardisering

Bestemmelserne i bilag IV, del IV, til direktiv 2004/107/EF og bilag VI, del C, til direktiv 2008/50/EF gælder for den gensidige udveksling af oplysninger.

5) Bestemmelserne for PM2,5

Grænseværdier plus tolerancemargen

I henhold til bilag XIV, del E, til direktiv 2008/50/EF gælder for PM2,5 følgende sum af grænseværdier (LV) + tolerencemargen (MT) i de respektive år anført nedenfor:







År LV + MT 2008 30 2009 29 2010 29 2011 28 2012 27 2013 26 2014 26 2015 25

Beregning af indikatoren for gennemsnitlig eksponering (AEI) i henhold til bilag XIV, del A, til direktiv 2008/50/EF

Beregningen foretages for hvert enkelt år ved at beregne årsgennemsnittet for PM2,5 for hver af de udvalgte prøvetagningssteder. Udvælgelsen af prøvetagningssteder skal være indlysende på baggrund af de meddelte relevante oplysninger.

Gyldige årsgennemsnit, der opfylder målsætningerne for datakvalitet, beregnes som gennemsnit af alle de af medlemsstaten udpegede AEI-steder for at opnå et årsgennemsnit.

Proceduren gentages hvert af de tre år, og der beregnes et gennemsnit af de tre årsgennemsnit for at opnå AEI.

AEI meddeles årligt som en middelkoncentration over tre rullende år. Skulle der opstå behov for at ajourføre en oplysning, der direkte eller indirekte (gennem udvælgelse af prøvetagningspunkter) kunne påvirke AEI, er det nødvendigt at ajourføre alle de oplysninger, der påvirkes af ajourføringen.

B) Miljømålsætninger og rapporteringsmåleenheder







Formel Beskyttelsesmål Miljømålsætningstype (kode (1)) Gennemsnitlig vurderingsperiode Måleenheder til rapportering af miljømålsætninger Numeriske værdier for miljømålsætningen (tilladt antal overskridelser) Forurenende stoffer, hvorom der skal rapporteres ajourførte og validerede data NO2 Sundhed LV 1 time Timer med overskridelser i et kalenderår 200 μg/m3 (18) LVMT LV 1 kalenderår Årsgennemsnit 40 μg/m3 LVMT ALT 1 time 3 timer i træk med overskridelser (på luftkvalitetsrepræsentative steder over mindst 100 km2 eller en hel zone eller et helt bymæssigt område; mindste område anvendes) 400 μg/m3 NOx Plantevækst CL 1 kalenderår Årsgennemsnit 30 μg/m3 PM10 Sundhed LV 1 døgn Dage med overskridelser i et kalenderår 50 μg/m3 (35) 90,4-percentilen LV 1 kalenderår Årsgennemsnit 40 μg/m3 WSS (2) 1 døgn Fraregnede dage med overskridelser i et kalenderår Ikke relevant 1 kalenderår Udledning af årsgennemsnit Ikke relevant NAT (2) 1 døgn Fraregnede dage med overskridelser i et kalenderår Ikke relevant 1 kalenderår Udledning af årsgennemsnit Ikke relevant PM2,5 Sundhed ECO 3 kalenderår i træk Indikatoren for gennemsnitlig eksponering: (beregning: jf. direktiv 2008/50/EF) 20 μg/m3 ERT I henhold til bilag XIV, del B, til direktiv 2008/50/EF TV 1 kalenderår Årsgennemsnit 25 μg/m3 LV LVMT SO2 Sundhed LV 1 time Timer med overskridelser i et kalenderår 350 μg/m3 (24) 1 døgn Dage med overskridelser i et kalenderår 125 μg/m3 (3) ALT 1 time 3 timer i træk med overskridelser (på luftkvalitetsrepræsentative steder over mindst 100 km2 eller en hel zone eller et helt bymæssigt område; mindste område anvendes) 500 μg/m3 NAT (2) 1 time Fraregnede timer med overskridelser i et kalenderår Ikke relevant 1 døgn Fraregnede dage med overskridelser i et kalenderår Ikke relevant Plantevækst CL 1 kalenderår Årsgennemsnit 20 μg/m3 Vinter Gennemsnitsværdi over vintermånederne, dvs. 1. oktober år x-1 til 31. marts år x 20 μg/m3 O3 Sundhed TV Daglig maksimal 8-timersmiddelværdi Dage hvor den daglige maksimale 8-timersmiddelværdi overskred målværdien beregnet som gennemsnit over 3 år 120 μg/m3 (25) LTO Daglig maksimal 8-timersmiddelværdi Dage hvor den daglige maksimale 8-timersmiddelværdi overskred den langsigtede målsætning i et kalenderår 120 μg/m3 INT 1 time Timer med overskridelser i et kalenderår 180 μg/m3 ALT 1 time Timer med overskridelser i et kalenderår 240 μg/m3 Plantevækst TV 1. maj til 31. juli AOT40 (beregning: jf. direktiv 2008/50/EF, bilag VII) 18 000 μg/m3·h LTO 1. maj til 31. juli AOT40 (beregning: jf. direktiv 2008/50/EF, bilag VII) 6 000 μg/m3 ·h CO Health LV Daglig maksimal 8-timersmiddelværdi Dage hvor den daglige maksimale 8-timersmiddelværdi overskred grænseværdien 10 mg/m3 Forurenende stoffer for hvilke der kun skal rapporteres validerede data Benzen Sundhed LV 1 kalenderår Årsgennemsnit 5 μg/m3 Bly Sundhed LV 1 kalenderår Årsgennemsnit 0,5 μg/m3 Cadmium Sundhed TV 1 kalenderår Årsgennemsnit 5 ng/m3 Arsen Sundhed TV 1 kalenderår Årsgennemsnit 6 ng/m3 ▼C1 Nikkel Sundhed TV 1 kalenderår Årsgennemsnit 20 ng/m3 ▼B B(a)P Sundhed TV 1 kalenderår Årsgennemsnit 1 ng/m3 (1) LV: grænseværdi, LVMT: grænseværdi plus tolerancemargen, TV: målværdi, LTO: langsigtet mål, INT: informationstærskelværdi, ALT: varslingstærskel, CL: kritisk niveau, NAT: vurderiing af naturligt bidrag, WSS: vurdering af sand- og saltspredning om vinteren, ERT: eksponeringsreduktionsmål, ECO: forpligtelse vedrørende eksponeringskoncentration. (2) Der skal ikke meddeles ajourførte data.

C) Forurenende stoffer omfattet af obligatoriske overvågningskrav

Listen indeholder alle de forurenende stoffer, der er omfattet af overvågningskrav omhandlet i direktiv 2004/107/EF og direktiv 2008/50/EF. Det Europæiske Miljøagentur fører en liste med yderligere forurenende stoffer, hvorom medlemsstaterne har gensidig udveksling af data, hvis de foreligger; listen er tilgængelig via portalen.







Airbase-kode Stoffets formel Stoffets navn Måleenhed Uorganiske forurenende gasser 1 SO2 Svovldioxid μg/m3 8 NO2 Nitrogendioxid μg/m3 9 NOx (1) Nitrogenoxider μg/m3 7 O3 Ozon μg/m3 10 CO Carbonmonoxid mg/m3 Partikler (PM) 5 PM10 PM10 μg/m3 6001 PM2,5 PM2,5 μg/m3 Sammensætningen af PM2,5 ▼C1 1047 SO4 2- i PM2,5 Sulfat i PM2,5 μg/m3 ▼B 1046 NO3 - i PM2,5 Nitrat i PM2,5 μg/m3 1045 NH4 + i PM2,5 Ammonium i PM2,5 μg/m3 1771 frit C i PM2,5 Frit kulstof i PM2,5 μg/m3 1772 org. C i PM2,5 Organisk kulstof i PM2,5 μg/m3 1629 Ca2 + i PM2,5 Calcium i PM2,5 μg/m3 1659 Mg2 + i PM2,5 Magnesium i PM2,5 μg/m3 1657 K + i PM2,5 Kalium i PM2,5 μg/m3 1668 Na + i PM2,5 Natrium i PM2,5 μg/m3 1631 Cl-i PM2,5 Chlorid i PM2,5 μg/m3 Tungmetaller ▼C1 5012 Pb i PM10 Bly i PM10 μg/m3 5014 Cd i PM10 Cadmium i PM10 ng/m3 5018 As i PM10 Arsen i PM10 ng/m3 5015 Ni i PM10 Nikkel i PM10 ng/m3 ▼B Deposition af tungmetaller ▼C1 7012 Pb-deposition Våd/i alt Pb-deposition μg/m2.dag 7014 Cd-deposition Våd/i alt Cd-deposition μg/m2.dag 7018 As-deposition Våd/i alt As-deposition μg/m2.dag 7015 Ni-deposition Våd/i alt Ni-deposition μg/m2.dag ▼B 7013 Hg-deposition Våd/i alt Hg-deposition μg/m2.dag Kviksølv 4013 Metallisk Hg-gas Frit kviksølv på dampform ng/m3 4813 Hg-gas i alt Kviksølv på dampform i alt ng/m3 653 Reaktiv Hg-gas Reaktivt kviksølv på dampform ng/m3 ▼C1 5013 Hg i PM10 Kviksølv i PM10 ng/m3 ▼B Polycykliske aromatiske kulbrinter 5029 B(a)P Benzo(a)pyren i PM10 ng/m3 5610 Benzo(a)anthracen Benzo(a)anthracen i PM10 ng/m3 5617 Benzo(b)fluoranthen Benzo(b)fluoranthen i PM10 ng/m3 5759 Benzo(j)fluoranthen Benzo(j)fluoranthen i PM10 ng/m3 5626 Benzo(k)fluoranthen Benzo(k)fluoranthen i PM10 ng/m3 5655 Indeno(1,2,3,-cd)pyren Indeno(1,2,3,-cd)pyren i PM10 ng/m3 5763 Dibenzo(a,h)anthracen Dibenzo(a,h)anthracen i PM10 ng/m3 Deposition af polycykliske aromatiske kulbrinter 7029 B(a)P Benzo(a)pyren-deposition μg/m2.dag 611 Benzo(a)anthracen Benzo(a)anthracen-deposition μg/m2.dag 618 Benzo(b)fluoranthen Benzo(b)fluoranthen-deposition μg/m2.dag 760 Benzo(j)fluoranthen Benzo(j)fluoranthen-deposition μg/m2.dag 627 Benzo(k)fluoranthen Benzo(k)fluoranthen-deposition μg/m2.dag 656 Indeno(1,2,3,-cd)pyren Indeno(1,2,3,-cd)pyren-deposition μg/m2.dag 7419 Dibenzo(a,h)anthracen Dibenzo(a,h)anthracen-deposition μg/m2.dag Flygtige organiske forbindelser 20 C6H6 Benzen μg/m3 428 C2H6 Ethan μg/m3 430 C2H4 Ethen (ethylen) μg/m3 432 HC≡CH Ethyn (acetylen) μg/m3 503 H3C-CH2-CH3 Propan μg/m3 505 CH2 = CH-CH3 Propen μg/m3 394 H3C-CH2-CH2-CH3 n-butan μg/m3 447 H3C-CH(CH3)2 2-methylpropran (i-butan) μg/m3 6005 H2C = CH-CH2-CH3 1-buten μg/m3 6006 H3C-CH = CH-CH3 trans-2-buten μg/m3 6007 H3C-CH = CH-CH3 cis-2-buten μg/m3 24 CH2 = CH-CH = CH2 1,3-butadien μg/m3 486 H3C-(CH2)3-CH3 n-pentan μg/m3 ▼C1 450 H3C-CH2-CH(CH3)2 2-methylbutan (i-pentan) μg/m3 ▼B 6008 H2C = CH-CH2-CH2-CH3 1-penten μg/m3 6009 H3C-HC = CH-CH2-CH3 2-penten μg/m3 451 CH2 = CH-C(CH3) = CH2 2-methyl-1,3-butadien (isopren) μg/m3 443 C6H14 n-hexan μg/m3 316 (CH3)2-CH-CH2-CH2-CH3 2-methylpentan (i-hexan) μg/m3 441 C7H16 n-heptan μg/m3 475 C8H18 n-octan μg/m3 449 (CH3)3-C-CH2-CH-(CH3)2 2,2,4-trimethylpentan (i-octan) μg/m3 ▼C1 21 C6H5-CH3 Toluen μg/m3 431 C6H5-C2H5 Ethyl benzen μg/m3 464 m,p-C6H4(CH3)2 m,p-xylen μg/m3 482 o-C6H4(CH3)2 o-xylen μg/m3 ▼B 6011 C6H3(CH3)3 1,2,4-trimethylbenzen μg/m3 6012 C6H3(CH3)3 1,2,3-trimethylbenzen μg/m3 6013 C6H3(CH3)3 1,3,5-trimethylbenzen μg/m3 32 THC(NM) Kulbrinter i alt, bortset fra methan μg/m3 25 HCHO Methanal (formaldehyd) μg/m3 (1) Der kan rapporteres NOx eller summen af NO- og NO2-foranstaltninger på samme sted. Rapporteres som μg NO2/m3.









BILAG II

A) Fælles datatyper

Når en bestemt datatype skal meddeles i henhold til dette bilags del B til K, skal alle de oplysninger, der er anført under de relevante datatyper nedenfor, indgå.

1) Datatype »Kontaktoplysninger«

1. Navnet på den ansvarlige myndighed, institution eller organ

2. Den ansvarlige persons navn

3. Websted

4. Adresse

5. Telefonnummer

6. E-mail

2) Datatype »Overskridelsessituation«

1. Kode for overskridelsessituationen

2. Den overskredne miljømålsætning

3. Området for overskridelsessituationen (datatype »Rumlig udstrækning«)

4. Områdets klassificering

5. Administrative enheder

6. Skøn over områdets størrelse, hvor niveauet lå over miljømålsætningen

7. Skøn over vejens længde, hvor niveauet lå over miljømålsætningen

8. Overvågningsstationer i overskridelsesområdet (forbindelse til D)

9. Modelberegnet overskridelse (forbindelse til D)

10. Skøn over den samlede fastboende befolkning i overskridelsesområdet

11. Skøn over det områdes økosystem og plantevækst, der er udsat for den overskredne miljømålsætning

12. Referenceår (det år oplysningerne vedrører)

3) Datatype »Miljømålsætning«

1. Målsætningstype

2. Gennemsnitlig vurderingsperiode

3. Beskyttelsesmål

4) Datatype »Rumlig udstrækning«

1. GIS-informationer angivet som koordinater

5) Datatype »Rumlig observation«

1. Rumvurderingsdata

6) Datatype »Publikationer«

1. Publikationer

2. Titel

3. Forfatter(e)

4. Publikationsdato

5. Forlag

6. Weblink

7) Datatype »Dokumentation for ændring«

1. Ændring

2. Beskrivelse af ændring

B) Oplysninger om zoner og bymæssige områder (artikel 6)

1) Formidler (datatype »Kontaktoplysninger«)

2) Dokumentation for ændring (datatype »Dokumentation for ændring«)

3) Zonens kode

4) Zonens navn

5) Zonens type

6) Zonens afgrænsning (datatype »Rumlig udstrækning«)

7) Zonens historie: Tidligere afgrænsningers start- og slutdato

8) Forgængere (forbindelse til B)

9) Fastboende befolkning

10) Fastboende befolkning i referenceåret

11) Koden for det udpegede forurenende stof

12) Beskyttelsesmål

13) Undtagelse eller fristudsættelse i henhold til artikel 22 i direktiv 2008/50/EF.

C) Oplysninger om vurderingsordningen (artikel 7)

1) Formidler (datatype »Kontaktoplysninger«)

2) Dokumentation for ændring (datatype »Dokumentation for ændring«)

3) Oplysninger om zone (Forbindelse til B)

4) Forurenende stof

5) Miljømålsætning (datatype »Miljømålsætning«)

6) Opnåelse af vurderingstærskel

7) Året for klassificering af vurderingstærskel

8) Dokumentation for klassificeringen (weblink)

9) Vurderingstype

10) Vurderingstype: Beskrivelse

11) Individuelle vurderingsmetadata, herunder stationens kode, oplysninger om placering (forbindelse til D)

12) Myndighed med ansvar for vurderingen af luftkvaliteten (datatype »Kontaktoplysninger«)

13) Myndighed med ansvar for godkendelse af målesystemer (datatype »Kontaktoplysninger«)

14) Myndighed med ansvar for målingernes nøjagtighed (datatype »Kontaktoplysninger«)

15) Myndighed med ansvar for analysen af vurderingsmetoden (datatype »Kontaktoplysninger«)

16) Myndighed med ansvar for koordineringen af den landsdækkende kvalitetssikring (datatype »Kontaktoplysninger«)

17) Myndighed med ansvar for samarbejdet med andre medlemsstater og med Kommissionen (datatype »Kontaktoplysninger«)

D) Oplysninger om vurderingsmetoderne (artikel 8 og 9)

i) Generelt: Oplysninger vedrørende alle vurderingsmetoder

1) Formidler (datatype »Kontaktoplysninger«)

2) Dokumentation for ændring (datatype »Dokumentation for ændring«)

3) Vurderingstype

4) Oplysninger om zonen (Forbindelse til B)

5) Forurenende stof

ii) Oplysninger om faste målinger

1) Kode for målekonfiguration

2) Stationens EU-kode

3) Nettets kode

4) National stationskode

5) Overvågningsstationens navn

6) Kommunens navn

7) Målingens start- og slutdato

8) Måletype

9) Måling/prøvetagning/analysemetode

10) Måle-/prøvetagningsudstyr (hvis oplysningen foreligger)

11) Detektionsgrænse (hvis oplysningen foreligger)

12) Påvisning af ækvivalens

13) Påvisning af ækvivalens: dokumentation (weblink)

14) Prøvetagningstid

15) Prøvetagningsinterval

16) Det repræsentative områdes rumlige udstrækning (datatype »Rumlig udstrækning«) (hvis oplysningen foreligger)

17) Vurdering af repræsentavitet (hvis oplysningen foreligger)

18) Dokumentation for repræsentativitet (weblink) (hvis oplysningen foreligger)

19) Prøvetagningsstedets placering: luftindtagets højde over jorden

20) Prøvetagningsstedets placering: luftindtagets horisontale afstand til nærmeste bygning (for trafikorienterede stationer)

21) Prøvetagningsstedets placering: luftindtagets afstand til nærmeste vejbane (for trafikorienterede stationer)

22) Stationens klassificering i forhold til de væsentligste emissionskilder, der er relevante for hvert enkelt forurenende stofs målekonfiguration

23) Væsentligste kilder (trafik, boligopvarmning, industrikilder eller kildeområde osv.) (hvis oplysningen foreligger)

24) Afstand til den største industrikilde eller det største kildeområde (for industristationer)

25) Stationens tidsreferencer: start- og slutdato

26) Geografiske koordinater: overvågningsstationens længdegrad, breddegrad og højde

27) Dokumentation for stationens oplysninger, herunder kort og foto (weblink) (hvis oplysningen foreligger)

28) Områdets klassificering

29) Afstand til større vejkryds (for trafikstationer)

30) Anslået trafikvolumen (for trafikstationer)

31) Trafikandelen af tunge erhvervskøretøjer (for trafikstationer, hvis oplysningen foreligger)

32) Trafikhastighed (for trafikstationer, hvis oplysningen foreligger)

33) Gadekløft (»street canyon«) — gadens bredde (for trafikstationer, hvis oplysningen foreligger)

34) Gadekløft — bygningsfacadernes gennemsnitshøjde (for trafikstationer, hvis oplysningen foreligger)

35) Nettets navn

36) Nettet: start- og slutdato for drift

37) Organ med ansvar for netforvaltning (datatype »Kontaktoplysninger«)

38) Vurderingsmetode for sand- eller saltspredning om vinteren (hvor artikel 21 i direktiv 2008/50/EF finder anvendelse)

39) Vurderingsmetode for naturlige bidrag (hvor artikel 20 i direktiv 2008/50/EF finder anvendelse)

40) Datakvalitetsmålsætninger: tidsdækning

41) Datakvalitetsmålsætninger: dataregistrering

42) Datakvalitetsmålsætninger: usikkerhedsskøn

43) Datakvalitetsmålsætninger: dokumentation for sporbarhed og usikkerhedsskøn

44) Datakvalitetsmålsætninger: Dokumentation for kvalitetssikring og kvalitetskontrol (weblink)

iii) Oplysninger om indikative målinger

1) Kode for indikativ måling

2) Beskrivelse af målemetoden

3) Måletype

4) Målemetode

5) Måle-/prøvetagningsudstyr (hvis oplysningen foreligger)

6) Detektionsgrænse (hvis oplysningen foreligger)

7) Prøvetagningstidspunkt

8) Prøvetagningsinterval

9) Geografiske koordinater: længdegrad, breddegrad og højde

10) Vurderingsmetode for sand- eller saltspredning om vinteren (hvor artikel 21 i direktiv 2008/50/EF finder anvendelse)

11) Vurderingsmetode for naturlige bidrag (hvor artikel 20 i direktiv 2008/50/EF finder anvendelse)

12) Datakvalitetsmålsætninger: tidsdækning

13) Datakvalitetsmålsætninger: dataregistrering

14) Datakvalitetsmålsætninger: usikkerhedsskøn

15) Datakvalitetsmålsætninger: dokumentation for sporbarhed og usikkerhedsskøn

16) Datakvalitetsmålsætninger: Dokumentation for kvalitetssikring og kvalitetskontrol (weblink)

iv) Modelberegningsoplysninger

1) Kode for modelberegningen

2) Miljømålsætningstype (datatype »Miljømålsætning«)

3) Modelberegningsmetode: navn

4) Modelberegningsmetode: beskrivelse

5) Modelberegningsmetode: dokumentation (weblink)

6) Modelberegningsmetode: validering ved måling

7) Modelberegningsmetode: validering ved måling på steder, hvor der ikke rapporteres i henhold til luftkvalitetsdirektivet

8) Modelberegningsperiode

9) Modelberegningsområde (datatype »Rumlig udstrækning«)

10) Geografisk opløsning

11) Vurderingsmetode for sand- eller saltspredning om vinteren (hvor artikel 21 i direktiv 2008/50/EF finder anvendelse)

12) Vurderingsmetode for naturlige bidrag (hvor artikel 20 i direktiv 2008/50/EF finder anvendelse)

13) Datakvalitetsmålsætninger: usikkerhedsskøn

14) Datakvalitetsmålsætninger: Dokumentation for kvalitetssikring og kvalitetskontrol (weblink)

v) Oplysninger om objektiv estimering

1) Kode for objektiv estimering

2) Beskrivelse

3) Området for objektiv estimering (datatype »Rumlig udstrækning«)

4) Datakvalitetsmålsætning: usikkerhedsskøn

5) Datakvalitetsmålsætninger: dokumentation for sporbarhed og usikkerhedsskøn

6) Datakvalitetsmålsætninger: Dokumentation for kvalitetssikring og kvalitetskontrol (weblink)

E) Oplysninger om primære validerede vurderingsdata og primære ajourførte vurderingsdata (artikel 10)

1) Formidler (datatype »Kontaktoplysninger«)

2) Dokumentation for ændring (datatype »Dokumentation for ændring«)

3) Versionsnummer

4) Forurenende stof

5) Det forurenende stofs måleenhed

6) Vurderingstype

7) Vurderingsmetode (forbindelse til D)

8) Start- og slutdato for prøvetagning

9) Tidsenheder og antal prøvetagningsenheder

10) Måleværdi (herunder mængden af det forurenende stofs koncentrationsniveauer, der er tilskrevet naturlige kilder og sand- og saltspredning om vinteren (hvor artikel 20 og 21 i direktiv 2008/50/EF finder anvendelse))

11) Modelberegnet værdi (datatype »Rumlig udstrækning«) (herunder mængden af det forurenende stofs koncentrationsniveauer, der er tilskrevet naturlige kilder og sand- og saltspredning om vinteren (hvor artikel 20 og 21 i direktiv 2008/50/EF finder anvendelse))

12) Gyldighed

13) Verifikationsstatus

F) Oplysninger om genererede aggregerede data (artikel 11)

1) Kode for vurdering

2) Oplysninger om zonen (forbindelse til B)

3) Forurenende stof

4) Det forurenende stofs måleenhed

5) Miljømålsætning (datatype »Miljømålsætning«)

6) Vurderingstype

7) Vurderingsmetode (forbindelse til D)

8) Tidsreference: aggregeringens start- og slutdato

9) Aggregeret måleværdi

10) Aggregeret modelberegnet værdi (datatype »Rumlig udstrækning«)

11) Datakvalitetsmålsætning: tidsdækning

12) Datakvalitetsmålsætning: dataregistrering

13) Datakvalitetsmålsætning: usikkerhedsskøn

14) Gyldighed

15) Verifikationsstatus

G) Oplysninger om opnåelse af miljømålsætningerne (artikel 12)

Disse oplysninger skal dække alle zoner og bymæssige områder og være fuldstændigt sammenhængende med oplysningerne under del F i dette bilag om aggregerede validerede vurderingsdata for forurenende stoffer med fastsatte miljømålsætninger.

1) Formidler (datatype »Kontaktoplysninger«)

2) Rapporteringsår

3) Dokumentation for ændring (datatype »Dokumentation for ændring«)

4) Oplysninger om zonen (forbindelse til B)

5) Overskridelsessituation (datatype »Overskridelsessituation«)

6) Forurenende stof

7) Vurderingsoplysninger (forbindelse til D)

8) Overskridelse af miljømålsætningen

9) Overskridelse af miljømålsætningen plus tolerancemargen

10) Overskridelse grundet naturlige kilder

11) Overskridelse grundet sand- og saltspredning om vinteren

12) Overskridelsessituation efter fraregning af naturlige bidrag og sand- og saltspredning om vinteren (datatype »Overskridelsessituation«)

13) Samlede antal overskridelser (i henhold til 8-11)

H) Oplysninger om luftkvalitetsplaner (artikel 13)

1) Formidler (datatype »Kontaktoplysninger«)

2) Dokumentation for ændring (datatype »Dokumentation for ændring«)

3) Luftkvalitetsplan: kode

4) Luftkvalitetsplan: navn

5) Luftkvalitetsplan: året, hvor den første overskridelse fandt sted

6) Ansvarlig myndighed (datatype »Kontaktoplysninger«)

7) Luftkvalitetsplan: status

8) Luftkvalitetsplan: dækkede forurenende stoffer

9) Luftkvalitetsplan: dato for officiel vedtagelse

10) Luftkvalitetsplan: tidsplan for gennemførelse

11) Henvisning til luftkvalitetsplan (weblink)

12) Henvisning til gennemførelse (weblink)

13) Relevante publikationer (datatype »Publikationer«)

14) Kode for de(n) relevante overskridelsessituation(er) (forbindelse til G)

I) Oplysninger om kildetilskrivning (artikel 13)

1) Kode(r) for overskridelsessituation (forbindelse til G)

2) Referenceår (det år oplysningerne vedrører)

3) Regional baggrund: i alt

4) Regional baggrund: fra medlemsstaten

5) Regional baggrund: grænseoverskridende

6) Regional baggrund: naturlig

7) Bybaggrundsforøgelse: i alt

8) Bybaggrundsforøgelse: trafik

9) Bybaggrundsforøgelse: industri, herunder varme og elfremstilling

10) Bybaggrundsforøgelse: landbrug

11) Bybaggrundsforøgelse: handels- og boligmæssige

12) Bybaggrundsforøgelse: skibsfart

13) Bybaggrundsforøgelse: ikke-vejgående mobilt maskineri

14) Bybaggrundsforøgelse: naturlig

15) Bybaggrundsforøgelse: grænseoverskridende

16) Lokal forøgelse: i alt

17) Lokal forøgelse: trafik

18) Lokal forøgelse: industri, herunder varme og elfremstilling

19) Lokal forøgelse: landbrug

20) Lokal forøgelse: handels- og boligmæssige

21) Lokal forøgelse: skibsfart

22) Lokal forøgelse: ikke-vejgående mobilt maskineri

23) Lokal forøgelse: naturlig

24) Lokal forøgelse: grænseoverskridende

J) Oplysninger om scenariet for opnåelsesår (artikel 13)

1) Kode for overskridelsessituation (forbindelse til G)

2) Kode for scenariet

3) Kode for luftkvalitetsplanen (forbindelse til H)

4) Referenceåret for hvilket fremskrivningerne udarbejdes

5) Referenceåret for hvilket fremskrivningerne startes

6) Kildetilskrivning (forbindelse til I)

7) Relevante publikationer (datatype »Publikationer«)

8) Udgangssituationen: beskrivelse af emissionsscenariet

9) Udgangssituationen: emissioner i alt i den pågældende rumlige enhed

10) Udgangssituationen: medregnede foranstaltninger (forbindelse til K)

11) Udgangssituationen: forventede koncentrationsniveauer i fremskrivningsåret

12) Udgangssituationen: forventet antal overskridelser i fremskrivningsåret

13) Fremskrivning: beskrivelse af emissionsscenariet

14) Fremskrivning: emissioner i alt i den pågældende rumlige enhed

15) Fremskrivning: medregnede foranstaltninger (forbindelse til K)

16) Fremskrivning: forventede koncentrationsniveauer i fremskrivningsåret

17) Fremskrivning: forventet antal overskridelser i fremskrivningsåret

K) Oplysninger om foranstaltninger (artikel 13 og 14)

1) Kode(r) for overskridelsessituation (forbindelse til G)

2) Kode for luftkvalitetsplan (forbindelse til H)

3) Kode for vurderingsscenarie (forbindelse til J)

4) Foranstaltning: kode

5) Foranstaltning: navn

6) Foranstaltning: beskrivelse

7) Foranstaltning: klassificering

8) Foranstaltning: type

9) Foranstaltning: administrativt niveau

10) Foranstaltning: tidsskala

11) Foranstaltning: berørt kildesektor

12) Foranstaltning: rumligt omfang

13) Anslåede gennemførelsesomkostninger (hvis oplysningen foreligger)

14) Planlagt gennemførelse: start- og slutdato

15) Dato for, hvornår foranstaltningen forventes af få fuld virkning

16) Andre vigtige gennemførelsesdatoer

17) Indikator for overvågning af fremskridt

18) Reduktion i årlige emissioner på grund af indførte foranstaltninger

19) Forventet virkning for koncentrationsniveauer i fremskrivningsåret (hvis oplysningen foreligger)